चाल, चरित्र और चेहरा की बात करने वाली भाजपा में अब असंतुष्ट खुलकर सामने आने लगे हैं. लगातार पार्टी द्वारा की जा रही उपेक्षा को देखकर अब वे मुखर होकर मीडिया के सामने आने लगे हैं. भाजपा की पहली सूची आने के बाद सबसे पहली बगावत जबलपुर की पनागर विधानसभा से हुई है. यहां पूर्व विधायक, पूर्व जिला पंचायत अध्यक्ष, जनपद अध्यक्ष समेत कई समाज के प्रतिनिधियों ने वर्तमान विधायक पर आपत्ति जताई है. उन्होंने एक दिन का अल्टीमेटम देते हुए पार्टी को 24 घंटे का वक्त विचार करने को दिया है. विरोधियों ने पार्टी पर आरोप लगाया कि उनकी लगातार उपेक्षा हो रही है. इस असंतोष से पहले ही पार्टी को अवगत करा दिया गया था, इसके बावजूद टिकट नहीं बदली गई है.